Kamtcatka (kuksa)

Kamtcatka ( rossiavon Камча́тка ) tir bostam ke ronefa Sibiria koe Kamtcatka dega ke Rossia.

Va Kamtcatka winka ( Камча́тский край ) koenir ise va Bering bira ke Pacifika Welfa konir.

 Tawavopa 
Abrotce ke bost tir vas 758 km- is bostxo tir vas 55 900 km².

Klita vagee dega koe Malkinski fluvor ke Sredinni rodega tigir azen salt va abrotcafa tcelda wale Sredinni rodega is Vostotcni jaka getaltuon lenronon kenenir aze ta ranamera va Klyutcevskoy tculkap ronon tublagutawer. Kaikon va Bering bira ke valentafa Pacifika welfa, valente Kamtcatka ceda poke Ust-Kamtcarsk widavama.

 Lavopa 
Vertuma ke Kamtcatka bost tir azekafa noldakorafa. Inaf celack tir axaf loon dam tel ke lo bost ke Sibiria. Rekola dem ontinafa lava tir remi baroy aksat ke idulugal, vas cugon 1710 m³  bak pereaksat. Aksateaf cel kal 396 m³ bak bareaksat azon belon illaumar.

 Sulemeem is ruxeem 
Bost tir kulaf gu kabay is termil joncelemon tandeon vaticpujes va salt. Termil va tan rigot ke sinka ke patectolafa Itelmen sane sanelia gelkeon tadleyer.

 Dere rupel 

Kamtcatka (kuksa)
Kamtcatka (kuksa)